Tanishuvlar uchun mo‘ljallangan Tinder dasturi keyingi haftadan balog‘atga yetmagan foydalanuvchilar uchun to‘siladi. Hozirda dasturdan Facebook’da ro‘yxatdan o‘tganlar, ya’ni 13 yoshdan kattalar foydalana oladilar. Servis matbuot xizmatida yangi qoida kiritilishini kompaniya o‘z foydalanuvchilari hayoti uchun javobgarlikka ega ekanligi bilan tushuntirildi. Tinder’ning baholashicha, o‘zgarishlar dasturni yuklab olgan 50 mln odamdan 3 foizdan kamrog‘ini qamrab oladi.